CELEX: 62013TN0622
Language: da
Date: 2013-11-25 00:00:00
Title: Sag T-622/13: Sag anlagt den 25. november 2013 — Ratioparts-Ersatzteile mod KHIM — Norwood Promotional Products Europe (NORTHWOOD professional forest equipment)

8.2.2014   
            
            
               DA
            
            
               Den Europæiske Unions Tidende
            
            
               C 39/23
            
         Sag anlagt den 25. november 2013 — Ratioparts-Ersatzteile mod KHIM — Norwood Promotional Products Europe (NORTHWOOD professional forest equipment)
   (Sag T-622/13)
   2014/C 39/41
   Stævningen er affattet på tysk
   
      Parter
   
   
      Sagsøger: Ratioparts-Ersatzteile-Vertriebs GmbH (Euskirchen, Tyskland) (ved advokat M. Koch)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Norwood Promotional Products Europe, SL (Tarragona, Spanien)
   
      Sagsøgerens påstande
   
   
               —
            
            
               Afgørelse truffet den 11. september 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 1244/2012-2) ændres således, at indsigelse B 1 796 807 forkastes.
            
         
               —
            
            
               Norwood Promotional Products Europe, SL tilpligtes at betale omkostningerne i forbindelse med indsigelses- og klagesagen.
            
         
      Søgsmålsgrunde og væsentligste argumenter
   
   
      Ansøger om EF-varemærket: Ratioparts-Ersatzteile-Vertriebs GmbH
   
      Det omhandlede EF-varemærke: Figurmærket »NORTHWOOD professional forest equipment« for varer og tjenesteydelser i klasse 8, 9, 20, 25 og 35 — EF-varemærkeansøgning nr. 9 412 776
   
      Indehaver af det i indsigelsessagen påberåbte varemærke eller tegn: Norwood Promotional Products Europe, SL
   
      Det påberåbte varemærke eller tegn: EF-ordmærket »NORWOOD« for varer i klasse 35
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009